text: 
  " Vi måler alarm-opkaldene en gang om ugen. I mandags foregik 27 pct.
   af 1.000 opkald via 0-0-0. Tallet har ligget konstant mellem 23-28 
  pct. siden den 1. maj. Så der er altså ikke tale om en fremgang 
  for det nye nummer, " siger fuldmægtig Bjarne Rylander fra Net- og 
  Trafiksektionen i KTAS. De mange meldinger om det stærkt stigende 
  antal fejlopkald til alarmcentralerne har nu fået KTAS til at overveje
  , om der skal sættes ind med en ny oplysningskampagne.
  
  " Det lyder sandsynligt, at alarmcentralerne registrerer et større 
  antal fejlopkald end tidligere. Kombinationen af cifre giver en større 
  risiko  -  og det her tyder på, at vi bliver nødt til at genoptage 
  kampagnen. Samtidig vil vi ikke lukke ned for 0-0-0 endnu. Vi vil 
  ikke være skyld i ulykker, " siger informationschef hos KTAS, Benny 
  Dam.
  
  Han tilføjer, at KTAS " endnu ikke er så dygtig, " at det teknisk 
  kan frasortere alle dem, der f.eks. skal ringe et nummer med 
  start-cifrene 31 12  - 
  
  
  
  